Temeljem odredbe članka 17. stavak 1. podstavak 3. Zakona o sustavu civilne zaštite („Narodne novine“, broj 82/15, 118/18, 31/20, 20/21, 114/22), članka 40. Statuta Grada Koprivnice („Glasnik Grada Koprivnice“, broj 4/09, 1/12, 1/13, 3/13 - pročišćeni tekst, 1/18, 2/20 i 1/21), uz Suglasnost Ministarstva unutarnjih poslova RH, Ravnateljstva civilne zaštite, Područnog ureda civilne zaštite Varaždin, Službe civilne zaštite Koprivnica (KLASA: \_\_\_\_\_\_\_\_\_, URBROJ: \_\_\_\_\_\_\_\_\_\_\_\_ od dana \_\_.\_\_.2025. godine), Gradsko vijeće Grada Koprivnica na \_\_\_\_sjednici održanoj \_\_\_\_\_\_\_\_2025., donijelo je

**O D L U K U**

**o određivanju pravnih osoba od interesa za sustav civilne zaštite na području grada Koprivnice**

**Članak 1.**

Ovom se Odlukom određuju pravne osobe od interesa za sustav civilne zaštite na području grada Koprivnice s ciljem priprema i sudjelovanja u otklanjanju posljedica katastrofa i velikih nesreća.

**Članak 2.**

Pravne osobe iz članka 1. ove Odluke, određuju se kako slijedi:

1. Koming d.o.o., Pavelinska 38, Koprivnica,
2. Gradsko komunalno poduzeće Komunalac d.o.o., Mosna ulica 15, Koprivnica,
3. Koprivničke vode d.o.o., Mosna ulica 15A, Koprivnica,
4. E.ON Distribucija plina, Mosna ulica 15 A, Koprivnica,
5. Zajednica tehničke kulture, Trg mladosti, 1A, Koprivnica,
6. Hrvatsko Planinarsko društvo „Bilo“ Koprivnica, Augusta Šenoe 1, Koprivnica.

**Članak 3.**

Pravne osobe iz članka 2. ove Odluke su one pravne osobe koje su svojim proizvodnim, uslužnim, materijalnim, ljudskim i drugim resursima najznačajniji nositelji tih djelatnosti na području grada Koprivnice.

Pravne osobe iz članka 2. ove Odluke su dio operativnih snaga sustava civilne zaštite Grada Koprivnice.

Pravne osobe iz članka 2. ove Odluke sudjeluju s ljudskim snagama i materijalnim resursima u provedbi mjera i aktivnosti u sustavu civilne zaštite.

Pravnim osobama iz članka 2. ove Odluke, izvršno tijelo dostaviti će izvod iz Plana djelovanja civilne zaštite koji će sadržavati točno određene mjere i aktivnosti koje trebaju provoditi u slučaju prijetnje, nastanka i posljedica katastrofa i velikih nesreća.

Temeljem dostavljenih mjera i aktivnosti, pravne osobe iz članka 2. ove Odluke u svojim operativnim planovima planirat će provedbu mjera i aktivnosti u sustavu civilne zaštite.

**Članak 4.**

Danom stupanja na snagu ove Odluke prestaje važiti Odluka o određivanju pravnih osoba od interesa za sustav civilne zaštite na području Grada Koprivnice („Glasnik Grada Koprivnice“ broj 7/18. ).

**Članak 5.**

Ova Odluka stupa na snagu osmog dana od dana objave u „Glasniku Grada Koprivnice“.

GRADSKO VIJEĆE GRADA KOPRIVNICE

KLASA: 240-01/24-01/0014

URBROJ:

Koprivnica,

PREDSJEDNIK:

Ivan Pal, prof.

**PRILOG I.**

**Tablica 1. Zadaće pravnih osoba u sustavu civilne zaštite**

|  |  |  |
| --- | --- | --- |
| **PRAVNA OSOBA** | **UGROZA** | **MJERE CIVILNE ZAŠTITE** |
| Koming d.o.o., Pavelinska 38, Koprivnica | Ekstremne vremenske pojave | Asanacija terena |
| Poplave izazvane izlijevanjem kopnenih vodenih tijela |
| Potres |
| Gradsko komunalno poduzeće Komunalac d.o.o., Mosna ulica 15, Koprivnica | Ekstremne vremenske pojave | Asanacija terena |
| Poplave izazvane izlijevanjem kopnenih vodenih tijela |
| Potres |
| Koprivničke vode d.o.o., Mosna ulica 15A, Koprivnica | Ekstremne vremenske pojave | Asanacija terena |
| Poplave izazvane izlijevanjem kopnenih vodenih tijela |
| Potres |
| E.ON Distribucija plina, Mosna ulica 15 A, Koprivnica | Ekstremne vremenske pojave | Asanacija terena |
| Poplave izazvane izlijevanjem kopnenih vodenih tijela |
| Potres |
| Zajednica tehničke kulture, Trg mladosti, 1A, Koprivnica | Poplave izazvane izlijevanjem kopnenih vodenih tijela | Komunikacije u slučaju pada veza, snimanje stanja terena |
| Potres |
| Hrvatsko Planinarsko društvo „Bilo“ Koprivnica, Augusta Šenoe 1, Koprivnica | Poplave izazvane izlijevanjem kopnenih vodenih tijela | Priprema objekata za zbrinjavanje, pomoć pri smještaju ugroženih, podjela pomoći i hrane |
| Potres |

**Tablica 2. Kapaciteti pravnih osoba**

|  |  |  |
| --- | --- | --- |
| **PRAVNA OSOBA** | **POPUNJENOST LJUDSTVOM** | **MATERIJALNO-TEHNIČKA SREDSTVA**  **(građevinska mehanizacija i ostala tehničke oprema)** |
| Koming d.o.o., Pavelinska 38, Koprivnica | 101 | Auto – prikolice x 15,  Traktor x 3,  Bager, rovokopač, finišer, valjak, mikser x 34,  Kamioni x 11,  Priključna vozila x 36,  Kombi i osobna vozila x 18. |
| Gradsko komunalno poduzeće Komunalac d.o.o., Mosna ulica 15, Koprivnica | 100 | Teretna vozila x 7,  Kamion podizači kontejnera x 3,  Kamion navlakać x 2,  Kamion smetlara x 8,  Utovarivač x 2,  Viličar x 2. |
| Koprivničke vode d.o.o., Mosna ulica 15A, Koprivnica | 52 | Rovokopač x 4,  Prikolica za prijevoz x 2,  Pokretna crpka za vodu x 9,  Elektro agregat x 2,  Transportno vozilo x 4,  Vozilo za prijevoz radnika i materijala, kombi x 13 kom,  Traktor x 1 kom,  Autocisterna za pitku vodu x 1 kom,  Spremnik za vodu x 2 kom,  Vozilo za pražnjenje septičkih jama x 2 kom,  Vozilo za održavanje kanalizacije-cisterna x 3 kom,  Prikolica - pokretni agregat s crpkom x 1 kom,  Motorna pila x 1 kom,  Rezalica za asfalt x 1 kom,  Vibronabijač x 1 kom. |
| E.ON Distribucija plina, Mosna ulica 15 A, Koprivnica | 6 | 6 pick-up vozila / 2 detektora za plin |
| **OSTALE PRAVNE OSOBE** | **POPUNJENOST LJUDSTVOM** | **MATERIJALNO-TEHNIČKA SREDSTVA**  **(građevinska mehanizacija i ostala tehničke oprema)** |
| Zajednica tehničke kulture, Trg mladosti, 1A, Koprivnica | 4 | 1. FT-920 Yaesu – kratkovalni primopredajnik + 50 MHz  2. TS-570 D Kenwood – kratkovalni primopredajnik  3. FT-901 DM Yaesu – kratkovalni primopredajnik  4. TS-717 E Kenwood – Primopredajnik za 2 metra – 144 MHZ  5. IC-821 H Icom – Primmopredajnik za 144 MHz/2 metra I 432 MHz/70 cm |
| Hrvatsko Planinarsko društvo „Bilo“ Koprivnica, Augusta Šenoe 1, Koprivnica | 50-60 | Ne posjeduje materijalno-tehnička sredstva koja bi mogla biti na pomoći u slučajevima ugroze. |

**OBRAZLOŽENJE**

1. **Zakonska osnova**

Pravna osnova za donošenje ove Odluke sadržana je u Zakona o sustavu civilne zaštite ( "Narodne novine" broj 82/15, 118/18, 31/20, 20/21, 114/22) kojim je utvrđeno da predstavničko tijelo, na prijedlog izvršnog tijela jedinice lokalne i područne (regionalne) samouprave donosi Odluku o određivanju pravnih osoba od interesa za sustav civilne zaštite na području grada Koprivnice. Odredbom članka 40. Statuta Grada Koprivnice (Glasnik Grada Koprivnice broj 4/09., 1/12., 1/13., 3/13., 1/18., 2/20. i 121. ) utvrđeno je da Gradsko vijeće Grada Koprivnice donosi opće i druge akte kojima se uređuju pitanja iz samoupravnog djelokruga Grada Koprivnice.

1. **Ocjena stanja i osnovna pitanja koja se uređuju aktom i objašnjenje pojedinih odredbi**

Ovom Odlukom određuju se pravne osobe od interesa za sustav civilne zaštite na području grada Koprivnice s ciljem priprema i sudjelovanja u otklanjanju posljedica katastrofa i velikih nesreća. Pravne osobe od interesa za sustav civilne zaštite dio su operativnih snaga sustava civilne zaštite Grada Koprivnice koje sudjeluju u ljudskim snagama i materijalnim resursima u provedbi mjera i aktivnosti u sustavu civilne zaštite. Za razradu dobivenih zadaća i usklađivanje s operativnim snagama istima će se dostaviti izvod iz Plana djelovanja civilne zaštite Grada Koprivnice, koji će sadržavati točno određene mjere i aktivnosti koje trebaju provoditi u slučaju prijetnje, nastanka i posljedica katastrofa i velikih nesreća.

Sukladno odredbama članka 17., stavka 1., točke 3. Zakona o sustavu civilne zaštite („Narodne novine“ broj 82/15, 118/18, 31/20, 20/21, 114/22 ), te članka 2., stavka 2. Pravilnika o metodologiji za izradu procjena ugroženosti i planova zaštite i spašavanja („Narodne novine“ broj 30/14. i 67/14,) na prijedlog Odluke o određivanju pravnih osoba od interesa za sustav civilne zaštite na području grada Koprivnice dana je suglasnost od Ministarstva unutarnjih poslova, Ravnateljstva civilne zaštite, Područnog ureda civilne zaštite Varaždin, Služba civilne zaštite Koprivnica, KLASA: \_\_\_\_\_\_\_\_\_\_\_\_, URBROJ: \_\_\_\_\_\_\_\_\_\_, od \_\_\_\_\_\_\_\_\_\_\_. godine.

1. **Potrebna sredstva za provedbu akta**

Za provedbu ove Odluke sredstva su osigurana u Proračunu Grada Koprivnice i Financijskim planovima pravnih osoba iz članka 2. Odluke.

Slijedom navedenoga, predlaže se Gradskom vijeću Grada Koprivnice da razmotri i donese Odluku o određivanju pravnih osoba od interesa za sustav civilne zaštite na području grada Koprivnice u priloženom tekstu.

Nositelj izrade akta: Predlagatelj akta:

Služba ureda gradonačelnika

Pročelnik: Gradonačelnik

Dario Jembrek, dipl. ing. el. Mišel Jakšić, dipl. oec.